மலேசிய புத்ரா பல்கலைக்கழகம்

{
  "type": "Feature",
  "geometry": { "type": "Point", "coordinates": [101.707778, 2.999167] },
  "properties": {
    "title": "Malaysian University",
    "marker-color": "228b22",
    "marker-size": "medium",
    "marker-symbol": "landmark"
  }
}

**மலேசிய புத்ரா பல்கலைக்கழகம்** (மலாய்: *Universiti Putra Malaysia*; ஆங்கிலம்: *University of Putra Malaysia*; (**UPM**) சீனம்: 马来西亚博特拉大学) என்பது மலேசியா, சிலாங்கூர், செரி கெம்பாங்கான் வனப்பகுதியில் அமைந்துள்ள வேளாண் துறை பல்கலைக்கழகம் ஆகும்.  கோலாலம்பூர் மாநகரத்தில் இருந்து 25 கி.மீ. தொலைவில் உள்ள இந்தப் பல்கலைக்கழகம், **மலேசிய வேளாண் பல்கலைக்கழகம்** (*Agricultural University of Malaysia*) என்று முன்பு அழைக்கப்பட்டது. தற்போது வேளாண்மை தொடர்பான துறைகளின் உயர்க்கல்விக் கூடமாக விளங்குகின்றது.  

மலாயாவை பிரித்தானியர்கள் ஆட்சி செய்யும் போது, 1931-ஆம் ஆண்டு சான் ஸ்காட் எனும் பிரித்தானியரால் இந்தப் பல்கலைக்கழகம் தோற்றுவிக்கப்பட்டது. சிலாங்கூர் மாநிலத்தில் செர்டாங் என்று முன்னர் அழைக்கப்பட்ட இடத்தில் 22 ஏக்கர் நிலப்பரப்பில் தோற்றம் கண்டது. 

1947-ஆம் ஆண்டு மலாயா கூட்டமைப்பு மாநிலங்களின் ஆளுநராக இருந்த சர் எட்வர்ட் ஜெண்ட், அதற்கு **மலாயா வேளாண்மை கல்லூரி** என்று பெயர் சூட்டினார்.   

## பொது

மலாயா பல்கலைக்கழகத்தின் வேளாண்மை துறையும், செர்டாங் வேளாண்மை கல்லூரியும் ஒரே கல்விக் கூடமாக இணைக்கப்பட்டதும், **மலேசிய புத்ரா பல்கலைக்கழகம்** எனும் பெயரில் இப்போதைய பல்கலைக்கழகம் உருவாக்கம் பெற்றது. டாக்டர் முகமது ரசுடான் அஜி பாபா என்பவர் இந்தப் பல்கலைக்கழகத்தின் முதலாவது துணைவேந்தர் ஆவார்.

1990-களில் இருந்து, மனிதச் சூழலியல், மொழிகள், கட்டிடக்கலை, மருத்துவம், கணினி அறிவியல் மற்றும் உயிரித் தொழில்நுட்பம் ஆகியவற்றை உள்ளடக்கிய ஆய்வுத் துறைகள் விரிவடைந்து உள்ளன. 

## ஆய்வுப் பல்கலைக்கழகம்

தற்போது வேளாண்மை, வனவியல், கால்நடை மருத்துவம், பொருளாதாரம், பொறியியல், அறிவியல் மற்றும் கல்வியியல் ஆகியவற்றை உள்ளடக்கிய 15 துறைகள், 11 கல்விக் கழகங்கள் மற்றும் 2 வேளாண் பள்ளிகள்; இந்தப் பல்கலைக்கழகத்தில் உள்ளன.

2006-ஆம் ஆண்டு முதல் மலேசிய புத்ரா பல்கலைக்கழகம் ஓர் ஆராய்ச்சிப் பல்கலைக்கழகமாக அங்கீகரிக்கப்பட்டுள்ளது. அந்த வகையில் மலேசியாவில் அங்கீகரிக்கப்பட்ட ஐந்து ஆராய்ச்சிப் பல்கலைக்கழகங்களில் இந்தப் பல்கலைக்கழகமும் ஒன்றாகும். 2010-ஆம் ஆண்டில், மலேசியத் தகுதிகள் முகமையால் (*Malaysian Qualifications Agency*), இந்தப் பல்கலைக்கழகத்திற்கு சுய-அங்கீகாரத் தகுதி வழங்கப்பட்டது. 

## தரவரிசை

இந்த அங்கீகாரத் தகுதி, மலேசிய புத்ரா பல்கலைக்கழகத்தின் கல்வித் திட்டங்களை அங்கீகரிக்கும் நடைமுறையை எளிதாக்குகிறது. உள்ளூர் பல்கலைக்கழகங்களுக்கு இடையே போட்டியிடும் வகையில், மலேசிய புத்ரா பல்கலைக்கழகம், அதன் சொந்த உள் தர உறுதி அமைப்பையும் (*Internal Quality Assurance*) மேம்படுத்தி வருகிறது.

2024-ஆம் ஆண்டு உலக பல்கலைகழகங்களின் தரவரிசையில், மலேசிய புத்ரா பல்கலைக்கழகம், உலகில் 152-வது இடத்தைப் பிடித்துள்ளது. ஆசியா பல்கலைக்கழகங்களில் 22-ஆவது இடத்தையும், மலேசியாவில் 3-ஆவது இடத்தையும் பிடித்து, சிறந்த பல்கலைக்கழகமாக உருவெடுத்துள்ளது. உயர்கல்விக்கான மலேசிய நிறுவனங்களின் ஒருங்கிணைந்த மதிப்பீட்டில் (*Integrated Rating of Malaysian Institutions of Higher Education*), மலேசிய புத்ரா பல்கலைக்கழகம், தனது ஆறு நட்சத்திர மதிப்பீட்டைத் தக்க வைத்து வருகிறது.

## துறைகள்
2024 பிப்ரவரி மாத நிலவரப்படி, மலேசிய புத்ரா பல்கலைக்கழகத்தில் 15 துறைகள், 11 கல்விக் கழகங்கள் மற்றும் 2 கல்லூரிகள் உள்ளன.

File:Fakulti Pertanian UPM.JPG|வேளாண் துறை
File:Faculty of Forestry and Environment, UPM.jpg|வனவியல் துறை
File:Faculty of Veterinary Medicine, UPM.jpg|கால்நடை மருத்துவத் துறை
File:School of Business and Economics, UPM (230421-1038).jpg|பொருளாதாரத் துறை
File:Faculty of Engineering, UPM (240103-0825).jpg|பொறியியல் துறை
File:Faculty of Educational Studies, UPM (240204-1736).jpg|கல்வி ஆய்வுகள் துறை
File:Faculty of Science, UPM (231016-1643).jpg|அறிவியல் துறை
File:Faculty of Food Science and Technology, UPM (231222-1702).jpg|உணவு அறிவியல் துறை
File:Faculty of Human Ecology, UPM.jpg|மனித சூழலியல்
File:Faculty of Modern Languages and Communication, UPM.jpg|நவீன மொழிகள் துறை
File:Faculty of Design and Architecture, UPM.jpg|கட்டிடக்கலை துறை
File:Faculty of Medicine and Health Sciences, UPM.jpg|மருத்துவத் துறை
File:Faculty of Computer Science and Information Technology, UPM (240103-0959).jpg|கணினி அறிவியல் துறை
File:Faculty of Biotechnology and Biomolecular Sciences, UPM.jpg|உயிர் மூலக்கூறு அறிவியல் துறை
File:Buildings of UPMKB.jpg|வனவியல் அறிவியல் துறை
File:School of Graduate Studies, UPM.jpg|பட்டதாரி படிப்புத் துறை
File:Institute of Bioscience, UPM.jpg|உயிரியல் துறை
File:Institute of Nanoscience and Nanotechnology, UPM.jpg|நானோ தொழில்நுட்பத் துறை
File:Institute for Social Science Studies, UPM.jpg|சமூக அறிவியல் துறை
File:Malaysian Research Institute on Ageing, UPM.jpg|முதுமை ஆராய்ச்சி துறை
File:Institute for Mathematical Research, UPM.jpg|கணித ஆராய்ச்சி துறை
File:Halal Products Research Institute, UPM.jpg|உணவு ஆராய்ச்சி துறை
File:Institute of Tropical Forestry and Forest Products, UPM.jpg|வெப்பமண்டல காடுகள் துறை
File:Institute of Tropical Agriculture and Food Security, UPM.jpg|வெப்பமண்டல விவசாயத் துறை
File:Institute of Plantation Studies, UPM.jpg|தோட்ட ஆய்வுகள் துறை


## மேற்கோள்கள்

## வெளி இணைப்புகள்

பகுப்பு:மலேசியப் பல்கலைக்கழகங்கள்
பகுப்பு:மலேசிய மருத்துவக் கல்லூரிகள்